Diari Oficial de la Generalitat Valenciana


Sumari del DOGV 2941, del 28-02-1997 (1997/804031)

RESOLUCIÓ de 23 de gener de 1997, de la Universitat Jaume 1 de Castelló, per la qual es convoquen proves selectives d'accés al grup A, sector administració especial, pel sistema d'oposició lliure (Convocatòria A-AE-2/97).
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2941

Data del DOGV
:   28-02-1997

Secció del DOGV
:   AUTORITATS I PERSONAL

Número del document
:   1997/804031


Data del document
:   23-01-1997

Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 23 de gener de 1997, de la Universitat Jaume I de Castelló, per la qual es convoquen proves selectives d'accés al grup A, sector administració especial, pel sistema d'oposició lliure (convocatòria A-AE-1/97).   
Per tal d'atendre les necessitats de personal en aquesta administració pública encarregada del servei públic de l'educació superior, aquest Rectorat, en ús de les competències que li atribueix l'article 18, en relació amb el 3.2.e de la Llei 11/1983, de 25 d'agost, de Reforma Universitària, i d'acord amb l'article 61.3 del Decret 179/1992, de 10 de novembre, del Govern Valencià, pel qual s'aprova la normativa singular reguladora de l'activitat de la Universitat Jaume I de Castelló, convoca proves selectives d'accés al grup A, sector administració especial, d'acord amb les següents bases:  
1. Objecte de la convocatòria  
1.1 Aquesta convocatòria té per objecte la selecció de personal per a cobrir 1 lloc vacant del grup A, sector administració especial de la Universitat Jaume I, que s'especifica en l'annex I, pel torn d'accés lliure, mitjançant el sistema d'oposició.  
1.2. Segons el que preveu l'article 49.3 de la Llei de Reforma Universitària i l'article 1.1.c del Text Refós de la Llei de la Funció Pública Valenciana, la realització d'aquestes proves selectives s'ajustarà al que preveu el Text Refós de la Llei de la Funció Pública Valenciana, de 24 d'octubre de 1995 (tal com s'ha publicat en la resolució de 23 de novembre de 1995), modificat per la Llei 8/1995, de 29 de desembre, de Mesures Fiscals Administratives i d'Organització de la Generalitat i per les normes establertes en aquesta convocatòria.  
2. Condicions generals dels aspirants  
2.1 Per a ser admès a aquestes proves selectives, el personal aspirant haurà de reunir els següents requisits  
Tenir la nacionalitat espanyola o la d'un dels altres estats membres de la Unió Europea o d'aquells estats als quals els siga d'aplicació la lliure circulació de treballadors i treballadores, en els termes previstos en la Llei estatal que regula aquesta matèria.  
Tenir complits 18 anys i no haver arribat a l'edat de jubilació.  
Estar en possessió del títol de llicenciat en Pedagogia, Ciències de l'Educació, Psicologia, Psicopedagogia i/o equivalent, o complir les condicions per a obtenir-lo en la data en què finalitze el termini de presentació d'instàncies.  
No patir malaltia o discapacitació que impedisca l'exercici de les funcions corresponents.  
No trobar-se inhabilitat penalment per a l'exercici de funcions públiques.  
No haver estat separat, mitjançant expedient disciplinari, de qualsevol administració o ocupació pública.  
2.2 Les condicions per ser admès a les proves selectives s'hauran de reunir al moment de finalització del termini de presentació d'instàncies, i mantenir-se durant tot el procés selectiu, fins el moment de la presa de possessió.  
3. Aspirants amb discapacitació  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A aquest efecte, les persones interessades hauran de formular la petició corresponent en la sol·licitud de participació en aquesta oposició.  
4. Sol·licituds  
4.1 Les persones que vulguen prendre part en aquestes proves selectives ho hauran de fer constar en la sol·licitud, segons el model de l'annex IV, que es facilitarà gratuïtament a les consergeries dels tres campus de la Universitat Jaume I, a Castelló: Campus de la Penyeta Roja, Campus de la carretera de Borriol i Campus del riu Sec.  
4.2 Les sol·licituds s'han d'adreçar al Rectorat de la Universitat Jaume I, Campus de la Penyeta Roja, 12791 - Castelló, en el termini de vint dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. Caldrà adjuntar a la sol·licitud una fotocòpia del DNI o del passaport per a les persones nacionals dels estats membres de la Unió Europea o d'aquells estats on siga d'aplicació la lliure circulació de treballadors i treballadores.  
4.3 Les sol·licituds es podran presentar al Registre General de la Universitat Jaume I de Castelló, Campus de la Penyeta Roja, 12852 Castelló de la Plana, o per qualsevol de les formes establertes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
4.4 Els drets d'examen són de 3.519 pessetes i s'han d'ingressar en el compte corrent núm. 6863637416 -"Universitat Jaume I de Castelló. Drets d'examen"- en BANCAIXA, entitat 2077, sucursal 0580, carrer de Cavallers, núm. 2, de Castelló, o per mitjà de transferència bancària a aquesta entitat. Caldrà adjuntar a la sol·licitud el justificant corresponent de l'ingrés. En cap cas la presentació i pagament suposarà substitució del tràmit de presentació en temps i forma, de la sol·licitud davant l'òrgan expressat en la base 4.2.  
5. Admissió dels aspirants  
5.1 Finalitzat el termini de presentació d'instàncies, després de verificar el pagament dels drets d'examen, el rector dictarà una resolució amb la llista provisional d'admesos i exclosos a la realització de les proves. Aquesta resolució es publicarà en el Diari Oficial de la Generalitat Valenciana.  
5.2 En el termini de 10 dies hàbils comptadors des de l'endemà de la publicació de la llista provisional d'admesos i exclosos en el Diari Oficial de la Generalitat Valenciana, els aspirants podran, en el cas d'error o exclusió, esmenar els defectes de la sol·licitud o fer les al·legacions que consideren oportunes.  
5.3 En qualsevol cas, per tal d'evitar errors i si se'n produeixen, possibilitar-ne l'esmena en temps i forma, els aspirants hauran de comprovar fefaentment no sols que no figuren en la relació provisional d'exclosos sinó, a més a més, que el seu nom i les seues dades consten correctament en les relacions d'admesos corresponents.  
5.4 Seran causes d'exclusió, a més de les assenyalades en altres apartats d'aquestes bases:  
- L'omissió de la firma en la sol·licitud  
- No adjuntar fotocòpia del DNI o del passaport  
- No abonar els drets d'examen  
5.5 Finalitzat el termini de 10 dies, esmenats els defectes quan pertoque i vistes les al·legacions que corresponguen, el rector dictarà una resolució amb la llista definitiva d'admesos i exclosos i, almenys amb una antelació de 15 dies, la data, el lloc i l'hora de celebració, l'ordre d'actuació i el començament dels exercicis. Aquesta resolució es publicarà en el Diari Oficial de la Generalitat Valenciana.  
6. Proves selectives  
6.1 El procediment de selecció del personal aspirant es farà pel sistema d'oposició lliure.  
6.2 L'oposició constarà dels cinc exercicis que s'indiquen a continuació:  
Primer exercici. Obligatori i eliminatori  
Consistirà en el desenvolupament per escrit, en un temps màxim de dues hores, de dos temes elegits per l'opositor entre quatre, trets a la sort, dels que componen el programa que figura en el bloc I de l'annex II d'aquesta convocatòria. El tribunal podrà ordenar la lectura pública d'aquest exercici als opositors.  
Segon exercici. Obligatori i eliminatori  
Consistirà en la realització, en un temps màxim de dues hores, de dos supòsits de caràcter pràctic, entre quatre proposats pel tribunal, que es podran desglossar en preguntes en nombre no superior a 10, dirigits a apreciar la capacitat tècnica dels aspirants en relació amb el temari especificat en el bloc I.  
Tercer exercici. Obligatori i eliminatori  
Consistirà en la realització d'una prova de tipus test, amb un màxim de cent preguntes amb quatre respostes alternatives, de les quals només una en serà la correcta, sobre coneixements de les matèries relacionades en el Bloc II de l'Annex II d'aquesta convocatòria. El tribunal fixarà, amb la deguda antelació, la durada d'aquest exercici segons el seu contingut.  
Quart exercici. Obligatori i no eliminatori  
Exercici de coneixements del valencià del nivell mitjà, d'acord amb el programa establert per la Universitat Jaume I, el contingut del qual és equivalent a l'establert per la Junta Qualificadora de Coneixements de Valencià (DOGV núm 2.331, de data 24/8/94). Aquest exercici podrà contenir elements escrits i orals. El tribunal fixarà, amb la deguda antelació, la durada d'aquest exercici segons el seu contingut.  
Cinquè exercici. Voluntari i de mèrits  
Consistirà en una prova sobre coneixements, a nivell d'usuari, del programa de full de càlcul Excel en PC o en Macintosh. El tribunal fixarà, amb la deguda antelació, la durada d'aquest exercici segons el seu contingut.  
7. Qualificació dels exercicis  
7.1 El primer exercici es valorarà de 0 a 10 punts. Seran eliminats els aspirants que no arriben a un mínim de 5 punts.  
7.2 El segon exercici es valorarà de 0 a 10 punts. Seran eliminats els aspirants que no arriben a un mínim de 5 punts.  
7.3 El tercer exercici es valorarà de 0 a 10 punts. Per a aprovar s'haurà d'obtenir un mínim de 5 punts. Les contestacions errònies es valoraran negativament amb una penalització equivalent a una tercera part del valor de cada contestació correcta.  
7.4 El quart exercici es puntuarà de 0 a 5 punts.  
7.5 El cinquè exercici es puntuarà de 0 a 5 punts  
7.6 Finalitzada l'oposició el tribunal farà pública la relació d'aspirants que han superat les proves selectives, incloent-hi només les puntuacions dels exercicis obligatoris. Així es configurarà una relació per ordre de puntuació de major a menor que s'interromprà quan el nombre d'inclosos coincidisca amb el de les vacants ofertades.  
En cas d'empat entre els aspirants inclosos en la relació, l'ordre s'establirà en primer lloc segons la puntuació obtinguda en el segon exercici i, en segon lloc, si aquest es manté, a la major puntuació obtinguda en el primer, tercer i quart exercici, per aquest ordre. Si continua l'empat, l'ordre s'establirà per sorteig.  
7.7 La puntuació final de l'oposició estarà constituïda per la suma de la puntuació obtinguda en l'apartat anterior i la de l'exercici voluntari i de mèrits.  
8. Desenvolupament de les proves selectives  
8.1 Els exercicis tindran lloc a Castelló de la Plana.   
El primer exercici es realitzarà en el lloc, data i hora que s'establisca en la resolució per la qual s'aprova i publica en el Diari Oficial de la Generalitat Valenciana la llista definitiva d'admesos i exclosos de les proves objecte d'aquesta convocatòria.  
8.2 Els aspirants seran convocats per a cada exercici per crida única.  
Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que compareguen quan haja finalitzat la crida dels aspirants convocats.  
Els aspirants hauran d'acreditar la personalitat mitjançant la presentació del DNI o del resguard amb fotografia, del passaport o del permís de conduir (per a aquest efecte no seran vàlides les fotocòpies compulsades dels dits documents), així com l'exemplar per a l'interessat de la sol·licitud d'admissió a les proves.  
8.3 Després d'haver-se iniciat les proves, el tribunal farà públic l'anunci de realització de la resta dels exercicis on haja tingut lloc l'anterior i en el tauler d'anuncis del Servei de Recursos Humans, primera planta del Campus de la Penyeta Roja, amb una antelació mínima de 48 hores.  
9. Publicitat de les llistes  
9.1 Després de la realització de cada una de les proves el tribunal farà pública, mitjançant un anunci als locals on s'han fet i al tauler d'anuncis del Servei de Recursos Humans, la llista d'aspirants que les han superat.  
Així mateix, es publicaran les relacions a què fa referència la base 7.6 en els llocs citats anteriorment.  
9.2 El tribunal elevarà al rector les llistes definitives dels aspirants que han superat les proves, per ordre de puntuació, a què fa referència l'apartat 7.7, per a la seua inserció en el Diari Oficial de la Generalitat Valenciana.  
10. Coneixements de valencià  
10.1 Les persones que superen les proves selectives han d'acreditar els seus coneixements de valencià de nivell mitjà, mitjançant la presentació de certificats, diplomes o títols que hagen estat expedits o degudament homologats per la Universitat Jaume I, per altres universitats o per la Junta Qualificadora de Coneixements de Valencià.  
10.2 Els qui no complisquen el requisit anterior es comprometran a la realització dels oportuns cursos de perfeccionament que s'organitzen amb aquesta finalitat.  
11. Presentació de documents  
11.1 En el termini de 20 dies hàbils comptadors des de l'endemà de la publicació de la llista d'aprovats en el Diari Oficial de la Generalitat Valenciana, els aspirants proposats hauran de presentar els següents documents al Servei de Recursos Humans:  
Certificat de naixement expedit pel Registre Civil corresponent o fotocòpia del DNI o del passaport, en el cas dels nacionals dels estats membres de la Unió Europea o d'aquells estats als quals els siga d'aplicació la lliure circulació de treballadors i treballadores.  
Fotocòpia compulsada del títol acadèmic exigible segons aquesta convocatòria.  
Declaració de no haver estat separat, mitjançant expedient disciplinari, de qualsevol administració o càrrec públic, i no trobar-se inhabilitat o inhabilitada penalment per a l'exercici de les funcions públiques.  
Certificat mèdic acreditatiu de posseir la capacitat física necessària per a l'exercici de les funcions dels llocs de treball oferits.  
Els aspirants amb discapacitacions hauran de presentar un certificat de la Conselleria de Treball i Afers Socials o òrgans competents d'altres administracions públiques que acredite una discapacitació igual o superior al 33%, així com la seua capacitat per a desenvolupar les funcions que corresponguen a les vacants oferides.  
11.2 La falta de presentació de documentació, dins del termini indicat, llevat els casos de força major, o la falsedat de documents, comportaran la invalidesa de les actuacions de l'aspirant i, respecte a aquest, la nul·litat subsegüent dels actes del tribunal, sense perjudici de les responsabilitats en què l'aspirant haja pogut incórrer.  
En aquest supòsit, el tribunal podrà proposar addicionalment la inclusió en les relacions dels aspirants aprovats d'un nombre igual al d'exclosos seguint els criteris d'ordre de puntuació de major a menor.  
12. Nomenament de funcionaris  
Finalitzat el procés selectiu i finalitzat el termini de presentació de la documentació, els qui l'hagen superat seran nomenats funcionaris de carrera mitjançant una resolució que es publicarà en el Diari Oficial de la Generalitat Valenciana, amb especificació de la destinació adjudicada, d'acord amb l'ordre de puntuació obtingut pels aspirants i segons la petició de destinació a la vista dels llocs vacants que s'ofereixen.  
13. Tribunal  
13.1 El tribunal qualificador d'aquestes proves selectives serà nomenat pel rector quan s'hagen publicat les llistes definitives d'admesos i exclosos, amb l'estructura que figura en l'annex III.  
13.2 El tribunal, per a la realització de la proves, podrà designar els col·laboradors, ajudants i assessors especialistes que estime oportuns.  
13.3 Els membres del tribunal i els assessors s'hauran d'abstenir i podran ser recusats per les persones interessades quan estiguen compresos en alguna de les circumstàncies previstes en els articles 28 i 29 de la Llei de règim jurídic de les administracions públiques i del procediment administratiu comú.  
Així mateix s'hauran d'abstenir aquells que hagueren fet tasques de preparació d'aspirants en els cinc anys anteriors a la publicació d'aquesta convocatòria.  
13.4 El tribunal, així com els col·laboradors, ajudants i el personal especialista podrà exigir als aspirants, en qualsevol moment, que acrediten la identitat d'acord amb el que preveu la base 8.2.  
13.5 Als efectes de comunicacions i altres incidències, el tribunal tindrà la seu a la Universitat Jaume I, Campus de la Penyeta Roja.  
13.6 El tribunal tindrà la categoria assenyalada en el Decret 200/1985, de 23 de desembre, del Consell de la Generalitat Valenciana, sobre indemnitzacions per raó de servei i Ordre de 17 de febrer de 1986 (Diari Oficial de la Generalitat Valenciana, de 10 de març de 1986) per la qual es desenvolupa el decret anterior, tenint en compte el que estableix l'article 3 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.  
14. Recursos  
Contra aquesta convocatòria, les seues bases i tots els actes administratius que se'n deriven es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
Com a requisit per a la interposició del dit recurs, s'haurà de fer la comunicació prèvia de la interposició a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Davant les actuacions del tribunal es podrà interposar recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de les seues publicacions.  
El recurs es podrà interposar davant l'òrgan que va dictar l'acte que s'impugna o davant el rector com a òrgan competent per a resoldre'l.  
Castelló de la Plana, 23 de gener de 1997.- El rector de la Universitat Jaume I: Fernando Romero Subirón.  
   
Annex I  
Centre: Servei de Planificació, Organització i Avaluació.  
Naturalesa: funcionari.  
Sector: Administració especial.  
Grup: A.  
Nivell de complement de destinació: 16.  
Complement específic: E035.  
Jornada laboral: 40 hores setmanals.  
Requisits segona la RLT:  
Coneixements de valencià de nivell mitjà, o compromís d'adquirir-lo en el termini establert.  
Llicenciatura en Pedagogia, Ciències de l'Educació, Psicologia, Psicopedagogia i/o equivalent.  
Domini en les principals tècniques d'anàlisi estadística multivariant.  
Annex II  
Programa  
Bloc I  
Àrea 1. Avaluació de la docència  
Criteris de docència excel·lent: efectes del context en l'avaluació.  
Fonts d'avaluació: el self. Els companys. Els estudiants. Exalumnes. Materials. Material administratiu. Avantatges i inconvenients.  
Observació: sistemàtica i no sistemàtica. Els companys. Els agents externs. Consideracions tècniques.  
Autoavaluacions: autoavaloracions, autoinformes. Autoestudi dels materials. Consideracions tècniques.  
Revisió pels companys: selecció de companys. Recollida de dades. Freqüència de les revisions. Nombre d'avaluadors. Consideracions tècniques.  
Avaluació pels estudiants: com a jutges. Com a producte. Consideracions tècniques.  
Construcció d'instruments. Qüestionaris. Proves de referència criterial. Escales d'observació. Entrevistes. Tipus d'escales. Tipus d'ítems. Selecció dels ítems. Avantatges i inconvenients.  
Finalitats de l'avaluació. Fins sumatius. Fins formatius. Accés a la informació. Avantatges i inconvenients.  
Àrea 2: Avaluació institucional  
La mesura de la qualitat. La qualitat d'un servei enfront de la qualitat d'un producte. El principi de la intangibilitat.  
Enfocaments institucionals d'avaluació de la qualitat. De rendició de comptes. D'autorevisió. Mixtos.  
Revisió dels companys. Qualitat docent. Qualitat investigadora. Avantatges i inconvenients.  
Indicadors de rendiment o actuació. Categories d'indicadors. Criteris de selecció i construcció d'indicadors.  
Inputs, processos i outputs docents: indicadors i consideracions tècniques.  
Inputs, processos i outputs d'investigació: indicadors i consideracions tècniques.  
Inputs, processos i outputs de serveis: indicadors i consideracions tècniques.  
Anàlisi de la gestió de la qualitat a la universitat.  
L'estat de la qüestió a Espanya. Pla Nacional d'Avaluació de la Qualitat de les Universitats.  
L'estat de la qüestió a Europa. Programa Europeu per a l'Avaluació de la Qualitat de les Universitats.  
Àrea 3. Estadística  
Dissenys d'investigació educativa. Dissenys quasi experimentals, mostrals i sèries temporals. Aplicacions.  
Estadística descriptiva. Tipus de variables. Distribució de freqüències. Representacions gràfiques. Mesures de tendència central. Dispersió, posició i forma. Distribució normal. Aplicacions en l'àmbit de la gestió universitària.  
Estadística descriptiva: mesures d'associació. Correlació de Pearson. Spearman. Tau de Kendall. Biserial. Biserial-puntual, tetracòrica, Phi, Chi-quadrat, Regressió lineal. Aplicacions.  
Mesurament: anàlisi d'ítems. Índex de dificultat. Índex d'homogeneïtat. Índex de validesa. Aplicacions.  
Mesurament: fiabilitat. Estabilitat i equivalència. Consistència interna. Spearman-Brown, rulo, Guttman, Kuder-Richardson (K-20 i K-21). Fiabilitat absoluta. Longitud. Variabilitat. Significació de diferències. Aplicacions.  
Mesurament: validesa. Predictiva. Error típic d'estimació. Coeficient de determinació, d'alienació, de valor predictiu. Longitud. Aplicacions.  
Estadística inferencial. Probabilitat. Població i mostra. Tipus de mostreig. Distribució mostral i error típic. Determinació de la mida mostral. Error d'estimació. Aplicacions.  
Contrastos d'hipòtesis. Hipòtesis estadístiques. Proves estadístiques. Regió de refús. Intervals de confiança. Aplicacions.  
Dissenys d'un sol grup. Contrastos no paramètrics. Distribució binomial. Prova chi-quadrat. Kolmogorov-Smirnov, McNemar, Coeficient de contingència, Spearman. Aplicacions.  
Dissenys d'un sol grup. Contrastos paramètrics per a mesures, variàncies i proporcions. Contrastos d'associacions. Aplicacions.  
Bondat de l'ajustament: Kolmogorov-Smirnov, Chi-quadrat. Aplicacions  
Dissenys de dos grups. Contrastos no paramètrics per a mostres independents i relacionades. Aplicacions.  
Dissenys de dos grups. Contrastos paramètrics per a mostres independents i relacionades. Diferència entre mitjanes. Homocesdasticitat. Anàlisi de variància. Proves a priori. Proves a posteriori. Aplicacions.  
Dissenys multigrup. Contrastos no paramètrics per a mostres independents i relacionades. Aplicacions.  
Dissenys multigrup. Contrastos paramètrics per a mostres independents i relacionades. Diferència entre mitjanes. Homocesdasticitat. Anàlisi de variància. Proves a priori. Proves a posteriori. Aplicacions.  
Tècniques d'anàlisi multivariable. Regressió múltiple. MANOVA. Anàlisi factorial. Anàlisi de correlacions canòniques. Anàlisi de conglomerats. Escalament multidimensional. Anàlisi discriminant. Aplicacions.  
Àrea 4. Informàtica  
Paquets estadístics (SPSS, BMDP).  
Bases de dades (Access, File Maker)  
Fulls de càlcul (Excel).  
Bloc II  
1. La Constitució espanyola de 1978. Drets i deures fonamentals. El govern i les Corts generals de l'Estat, composició i funcions.  
2. L'Estatut d'Autonomia de la Comunitat Valenciana. La seua estructura. Les Corts Valencianes. El president de la Generalitat Valenciana. El Govern valencià.  
3. Les classes de personal al servei de la Generalitat Valenciana. Accés i provisió de llocs de treball en la funció pública valenciana.  
4. El procediment administratiu. Les fases del procediment administratiu: iniciació, ordenació, instrucció i terminació. El desistiment i la renúncia. La caducitat. Notificació dels actes administratius. Els recursos administratius: concepte i classes.  
5. La Llei Orgànica de Reforma Universitària.  
6. Normativa Singular Reguladora de l'activitat de la Universitat Jaume I. Naturalesa, fins i principis. Estructura docent i règim economicofinancer.  
7. La Universitat Jaume I. Llei de creació. Òrgans de govern col·legiats i unipersonals. El Consell de Participació Social: composició i competències.  
8. Règim de l'alumnat. Accés. Permanència. Drets i deures. Règim de beques i ajudes a l'estudi.  
9. Reglament del personal docent i investigador: característiques i classes. El personal d'administració i serveis: característiques i classes.  
   
Annex III  
Tribunal qualificador  
Tribunal titular:  
President: el rector o persona en qui delegue.  
Vocals:  
2 en representació de la Universitat Jaume I.  
2 proposats per les centrals sindicals amb representació en la Junta de Personal del PAS.  
Secretari: El cap del Servei de Recursos Humans, que actuarà com a secretari amb veu però sense vot.  
Tribunal suplent: la mateixa estructura.